kardosdrur/scandi-wiki huggingface dataset:
Super Bowl II

Super Bowl II var den anden udgave af Super Bowl, finalen i den amerikanske football-liga NFL. Kampen blev spillet 14. januar 1968 på Orange Bowl i Miami og stod mellem Green Bay Packers og Oakland Raiders. Packers vandt 35-10, og tog dermed sin anden Super Bowl sejr i træk.

Kampens MVP (mest værdifulde spiller) blev Packers quarterback Bart Starr, der dermed vandt æren for andet år i træk.

02
Sport i 1968
Super Bowl III

Super Bowl III var den tredje udgave af Super Bowl, finalen i den amerikanske football-liga NFL. Kampen blev spillet 12. januar 1969 på Orange Bowl i Miami og stod mellem New York Jets og Baltimore Colts. Jets vandt 16-7, og tog dermed sin første Super-Bowl sejr i historien.

Kampens MVP (mest værdifulde spiller) blev Jets' quarterback Joe Namath.

03
Sport i 1969
Super Bowl IV

Super Bowl IV var den fjerde udgave af Super Bowl, finalen i den amerikanske football-liga NFL. Kampen blev spillet 11. januar 1970 på Tulane Stadium i New Orleans og stod mellem Kansas City Chiefs og Minnesota Vikings. Chiefs vandt 23-7, og tog dermed sin første Super-Bowl titel i historien.

Kampens MVP (mest værdifulde spiller) blev Chiefs quarterback Len Dawson.

04
Sport i 1970
Super Bowl V

Super Bowl V var den femte udgave af Super Bowl, finalen i den amerikanske football-liga NFL. Kampen blev spillet 17. januar 1971 på Orange Bowl i Miami og stod mellem Baltimore Colts og Dallas Cowboys. Colts vandt 16-13.

Kampens MVP (mest værdifulde spiller) blev Cowboys linebacker Chuck Howley. Han blev dermed den første, og til dato eneste, spiller fra det tabende hold til at tage Super Bowl MVP titlen. Han blev desuden den første vinder, der ikke spillede positionen quarterback.

05
Sport i 1971
Rytmeguitarist

En rytmeguitarist akkompagnerer anden musik, f.eks. sang eller leadguitar, på guitar. Mange blues, pop- og rockgrupper har både en rytmeguitarist og en leadguitarist. En rytmeguitarist spiller oftest blot akkorder (eller riffs i heavy metal-bands), mens leadguitaristen kan skalaimprovisere over det. Visse rytmeguitarister er også sangere i deres band, såsom Bruce Welch fra The Shadows, Paul Stanley fra Kiss, John Lennon fra The Beatles og James Hetfield fra Metallica. Omvendt betragtes nogle rytmeguitarister som frontfigurer for deres band, selvom de ikke synger, eksempelvis Scott Ian fra Anthrax og Jon Schaffer fra Iced Earth.

Guitar
Guitarister
Super Bowl VI

Super Bowl VI var den sjette udgave af Super Bowl, finalen i den amerikanske football-liga NFL. Kampen blev spillet 16. januar 1972 på Tulane Stadium i New Orleans og stod mellem Dallas Cowboys og Miami Dolphins. Cowboys vandt 24-3, og tog dermed sin første Super-Bowl sejr.

Kampens MVP (mest værdifulde spiller) blev Cowboys quarterback Roger Staubach.

06
Sport i 1972
Super Bowl VII

Super Bowl VII var den syvende udgave af Super Bowl, finalen i den amerikanske football-liga NFL. Kampen blev spillet 14. januar 1973 på Los Angeles Memorial Coliseum i Los Angeles og stod mellem Miami Dolphins og Washington Redskins. Dolphins vandt 14-7, og tog dermed sin første Super Bowl sejr.

Kampens MVP (mest værdifulde spiller) blev Dolphins safety Jake Scott.

07
Sport i 1973
Super Bowl VIII

Super Bowl VIII var den ottende udgave af Super Bowl, finalen i den amerikanske football-liga NFL. Kampen blev spillet 13. januar 1974 på Rice Stadium i Houston og stod mellem Miami Dolphins og Minnesota Vikings. Dolphins vandt 24-7, og tog dermed den anden Super Bowl sejr i holdets historie.

Kampens MVP (mest værdifulde spiller) blev Dolphins running back Larry Csonka.

08
Sport i 1974
Super Bowl IX

Super Bowl IX var den niende udgave af Super Bowl, finalen i den amerikanske football-liga NFL. Kampen blev spillet 12. januar 1975 på Tulane Stadium i New Orleans og stod mellem Pittsburgh Steelers og Minnesota Vikings. Steelers vandt 16-6 og tog dermed den første Super Bowl sejr i holdets historie.

Kampens MVP (mest værdifulde spiller) blev Steelers running back Franco Harris.

09
Sport i 1975
Bundesliga (håndbold)

Bundesligaen er øverste række i tysk håndbold hos begge køn. Der spilles en dobbeltturnering således at man møder hver modstander én gang ude og én gang hjemme. Herrernes bundesliga har 18 hold og kvindernes har 12. Dette giver så 34 kampe pr. sæson hos herrerne og 22 til kvinderne. Kvinderne skal dog lige igennem et slutspil, for at afgøre mesterskabet (ligesom i Danmark), mens herrerne spiller en "ligeudturnering", ligesom man gør i fodbold. Altså en turnering, hvor mesterskabet er afgjort efter det, der i en turnering med slutspil kaldes for grundspillet.

Når alle 34 kampe hos herrerne er spillet, rykker nr. 17 og 18 ned i 2. bundesligaen (nord eller syd), mens nr. 16 skal spille to playoffkampe mod vinderen af et dobbeltopgør mellem 2'erne i 2. bundesliga nord og 2. bundesliga syd.

Kvindernes turnering hedder Handball-Bundesliga Frauen.

Oversigt over tyske mestre i herrehåndbold 
Herunder ses de seneste sæsoners tyske mestre i herrehåndbold.

Mestre i damehåndbold efter år

Noter

Eksterne henvisninger 
 Herreligaens hjemmeside 
 Kvindeligaens hjemmeside 

Håndboldligaer
Håndbold i Tyskland
Super Bowl X

Super Bowl X var den tiende udgave af Super Bowl, finalen i den amerikanske football-liga NFL. Kampen blev spillet 18. januar 1976 på Orange Bowl i Miami og stod mellem Pittsburgh Steelers og Dallas Cowboys. Steelers vandt 21-17, og tog dermed den anden Super Bowl-sejr i holdets historie.

Kampens MVP (mest værdifulde spiller) blev Steelers wide receiver Lynn Swann.

10
Sport i 1976
Super Bowl XI

Super Bowl XI var den 11. udgave af Super Bowl, finalen i den amerikanske football-liga NFL. Kampen blev spillet 9. januar 1977 på Rose Bowl i Los Angeles og stod mellem Oakland Raiders og Minnesota Vikings. Raiders vandt 32-14, og tog dermed den første Super Bowl-titel i holdets historie.

Kampens MVP (mest værdifulde spiller) blev Raiders wide receiver Fred Biletnikoff.

11
Sport i 1977
Social bogmærkning

Social bogmærkning gør det muligt for internetbrugere at søge, gemme, organisere og dele bogmærker på internettet. 

Delicious (websted) er et eksempel på en service, der tilbyder social bogmærkning.

Social bookmarking – som det hedder på engelsk – går ind under kategorien social software.

Social bookmarking er en måde hvorpå man som internetbruger kan gemme, organisere og søge i bogmærker af netsider ved hjælp af metadata.

I et socialt bookmarking system gemmer brugere links til internetsider som de vil huske og/eller dele med andre.

Se også
 Folksonomi
 Metadata

World Wide Web
Metadata
S-Bahn Salzburg

S-Bahn Salzburg er en nærbane i og omkring byen Salzburg i delstaten af samme navn i Østrig. S-banen blev påbegyndt i 2004 og er under udbygning frem til 2010. Den består (pr. august 2008) af fire linjer og har en samlet længde på 93 km med i alt 51 stationer. S-banen betjener stationer i såvel Tyskland som Østrig. Hele S-banenettet er integreret i takstsystemet fra Salzburger Verkehrsverbund (SVV)

Strækninger 
De fire S-banelinjer drives i samarbejde mellem Salzburger Lokalbahnen (SLB) og Österreichische Bundesbahnen (ÖBB).

Indtil videre ender linje  S2  på Salzburg Hauptbahnhof, da den vestlige forgrening (Salzburg-Freilassing) ikke er udbygget fuldstændig til S-banedrift. For at opretholde 15-minutters takt skal strækningen udbygges til tresporet. Byggearbejderne hertil er påbegyndt i foråret 2005, hvor jernbanebroen over Salzach skal nybygges.

Den første station på vestforgreningen (Salzburg Taxheim) blev åbnet i 2006. Stationen er vigtig, fordi den betjener vestøstrigs største indkøbscenter Europark samt EM-stadion Salzburg samt beboelsesområderne i den nye bydel Taxheim.  S3  kører indtil videre én gang i timen på denne strækning.

I efteråret 2005 påbegyndtes også bygningen af stationerne Salzburg Mülln og Salzburg Aiglhof, hvorved Salzburg tættest befolkede områder bliver S-togsbetjent.

Køreplan 
På linjerne  S1 ,  S2  og  S3  køres i 30-minutters takt, mens der på linje  S11 , der er en perifær afgrening af linje  S1 , køres i timetakt.

Koordinationen mellem linjerne på Salzburg Hauptbahnhof er ikke afstemt til hinanden, hvilket kan give ventetider på helt op til 20 minutter på skift mellem linjerne. Mellem stationerne Salzburg Hbf og Freilassing koordineres togdriften således, at der indføres 15 minutters interval når byggearbejderne på linjerne er færdige.

Ved endestationerne på linjerne  S2  og  S3  videreføres visse tog som regionaltog.

Materiel 

På linjerne  S2  og  S3 , der drives af ÖBB, anvendes 11 3-vogns elektrisk drevne vogne af typen "TALENT" serie 4023, og 10 4-vogns tog af række 4024.

På linjerne  S1  og  S11 , der drives af SLB, anvendes 18 2-vogns jævnstrømsvogne fra SGB.

Fremtidig udviking 
Der arbejdes på at få vestafgreningen færdig, og de to stationer i Salzburg by "Salzburg Mülln" og "Salzburg Aiglhof" tages i drift i december 2009. På dette tidspunkt vil strækningen fra Salzburg Hbf til Taxham være udbygget til tre-sporet. Fra 2013 vil hele strækningen til Freising være udbygget til tre spor.

Fra 2009 vil Salzburg Hauptbahnhof blive ombygget, således at der etableres flere gennemgangsspor for fjerntrafikken og S-banen får egne perroner, hvorved banegårdens funktionalitet bliver væsentligt forbedret. Endvidere vil den blive mere overskuelig for passagererne og servicetilbudene vil ligeledes forbedres.

På østforgreningen vil man med stationen "Seekirchen Süd" skabe en bedre forbindelse til Salzburg centrum fra Seekirchen, og samtidig bliver stationerne "Hallwang Elixhausen" og "Neumarkt Köstendorf" moderniseret og udbygges til nærtrafik-knudepunkter.



Jernbanestrækninger i Østrig
Delicious (websted)

Delicious, tidligere del.icio.us, er en webservice, der tilbyder social bogmærkning.

Eksternt link 
 Officiel hjemmeside 

Community Sites
Deep Purple in Rock

In Rock er et album fra den britiske rockgruppe Deep Purple, udgivet i juni 1970. Det var gruppens fjerde studiealbum, og det første med den klassiske Mark II-line-up, med Ian Gillan og Roger Glover som nye medlemmer. 

Albummet blev indspillet i IBC, De Lane Lea og Abbey Road Studios i 1969 og 1970 og udgivet på Label Harvest Records.

Før In Rock havde gruppen vekslet mellem hård rock og instrumentale sange, og havde blandt andet indspillet coversange af The Beatles og Neil Diamond. På dette album er alle sange originale og krediteret alle fem gruppemedlemmer, og stilen er for størstedelen hård rock. Den mest kendte sang er sandsynligvis den 10 minutter lange "Child in Time", der starter som en ballade og avancerer til en rocksang med flere soloimprovisationer undervejs.

Spor 
 "Speed King" – 5:49
 "Bloodsucker" – 4:10
 "Child in Time" – 10:14 
 "Flight of the Rat" – 7:51
 "Into the Fire" – 3:28 
 "Living Wreck" – 4:27
 "Hard Lovin' Man" – 7:11

Medlemmer 
 Ritchie Blackmore – guitar
 Ian Gillan – vokal
 Roger Glover – bas
 Jon Lord – Keyboard, orgel
 Ian Paice – trommer

Album fra 1970
Deep Purple-album
Super Bowl XII

Super Bowl XII var den 12. udgave af Super Bowl, finalen i den amerikanske football-liga NFL. Kampen blev spillet 15. januar 1978 i Louisiana Superdome i New Orleans og stod mellem Dallas Cowboys og Denver Broncos. Cowboys vandt 27-10, og tog dermed den anden Super-Bowl titel i holdets historie.

For første, og hidtil eneste, gang i Super Bowl-historien deltes to spillere om MVP-prisen som kampens mest værdifulde spillere. De to var defensive tackle Randy White og defensive end Harvey Martin, begge fra Cowboys.

12
Sport i 1978
Super Bowl XIII

Super Bowl XIII var den 13. udgave af Super Bowl, finalen i den amerikanske football-liga NFL. Kampen blev spillet 21. januar 1979 på Orange Bowl i Miami og stod mellem Pittsburgh Steelers og Dallas Cowboys. Steelers vandt 35-31, og tog dermed den tredje Super Bowl-titel i holdets historie.

Kampens MVP (mest værdifulde spiller) blev Steelers quarterback Terry Bradshaw.

13
Sport i 1979
Super Bowl XIV

Super Bowl XIV var den 14. udgave af Super Bowl, finalen i den amerikanske football-liga NFL. Kampen blev spillet 20. januar 1980 på Rose Bowl i Los Angeles og stod mellem Pittsburgh Steelers og Los Angeles Rams. Steelers vandt 31-19 og tog dermed sin fjerde Super Bowl titel.

Kampens MVP (mest værdifulde spiller) blev for andet år i træk Steelers quarterback Terry Bradshaw.

14
Sport i 1980
Super Bowl XV

Super Bowl XV var den 15. udgave af Super Bowl, finalen i den amerikanske football-liga NFL. Kampen blev spillet 25. januar 1981 i Louisiana Superdome i New Orleans og stod mellem Oakland Raiders og Philadelphia Eagles. Raiders vandt 35-10 og tog dermed holdets anden Super Bowl sejr.

Kampens MVP (mest værdifulde spiller) blev Raiders quarterback Jim Plunkett.

15
Sport i 1981
Thomas L. Crittenden

Thomas Leonidas Crittenden (15. maj 1819 – 23. oktober 1893) var en advokat, politiker og general i Unionshæren under den amerikanske borgerkrig.

Tidlige år og karriere 
Crittenden blev født i Russellville, Kentucky, søn af senator John J. Crittenden, broder til den konfødererede general George B. Crittenden og fætter til Unionsgeneral Thomas Turpin Crittenden. Han giftede sig med Catherine Todd, datter af faderens anden hustru. Deres søn, John Jordan Crittenden III, gjorde tjeneste i hæren og døde med oberstløjtnant George A. Custer i Slaget ved Little Bighorn i 1876.

Crittenden blev optaget i advokatsamfundet og gjorde tjeneste i den amerikanske hær under den Mexicansk-amerikanske krig som aide for General Zachary Taylor og som oberst for 3rd Kentucky Volunteer Infantry. Efter krigen var han USA's konsul i Liverpool.

Borgerkrigen 
Da borgerkrigen brød ud i 1861, var Kentucky en delstat som erklærede sig neutral og var på nippet til at støtte konføderationen. Crittenden og hans far forblev tro mod Unionen, men hans bror sluttede sig til konføderationens hær, en sørgelig men almindelig foreteelse i denne grænsestat. Crittenden havde været generalmajor i Kentuckys milits siden 1860. Han blev udpeget til brigadegeneral i den frivillige hær i september og fik kommandoen over 5. division i Army of the Ohio. Han førte divisionen i slaget ved Shiloh i 1862. Efter Shiloh blev han forfremmet til generalmajor i den frivillige hær og fik kommandoen over II Korps i Army of the Ohio under kampagnen som endte med slaget ved Perryville, selv om hans korps kun blev lidt indblandet i kampene.

Da William S. Rosecrans overtog ledelse af hære blev Crittendens styrke omdøbt til Venstre Fløj af Army of the Cumberland og var kraftigt involveret i slaget ved Stones River. (Han fik en midlertidig forfremmelse til brigadegeneral i den regulære hær i 1867 for sin indsats ved Stones River.) Army of the Cumberland blev reorganiseret og Crittenden's korps fik igen nyt navn, denne gang det XXI Korps. Han førte korpset gennem Tullahoma kampagnen og i slaget ved Chickamauga. Crittenden og hans kollaga som korps kommandør Alexander M. McCook fik skyldes for nederlaget og blev frataget deres kommando, men begge fik senere oprejsning og blev renset for enhver beskyldning. I 1864 overtog han kommandoen over 1st Division, IX Korps og førte den i det østlige operationsområde under Slaget ved Spotsylvania Court House og Slaget ved Cold Harbor inden han trak sig ud af hæren den 13. december 1864.

Efter krigen 
Efter krigen gjorde Crittenden tjeneste som staten Kentuckys finansminister og blev udpeget til oberst og dernæst forfremmet til brigadegeneral i den regulære hær inden han trak sig tilbage i 1881. Han døde i Annandale, Staten Island, New York, og ligger begravet i Frankfort, Kentucky.

Referencer 
 Eicher, John H., & Eicher, David J.: Civil War High Commands, Stanford University Press, 2001, 

Personer fra Kentucky
Personer i den amerikanske borgerkrig
Militærfolk fra USA
Das Erste

Das Erste er en landsdækkende tysk fjernsynskanal som drives af ARD og sender døgnet rundt.

Kanalen er et samarbejdsprojekt mellem broadcastingselskaberne som er medlem af ARD, og har sæde i Bayerischer Rundfunks fjernsynshus i München. Kanalen ledes af en programdirektør.

Das Erste blev grundlagt i 1952 under navnet Deutsches Fernsehen. I 1984 fik kanalen navnet Erstes Deutsches Fernsehen, og i 1996 fik den navnet Das Erste.

Kanalen har hovedsæde i München.

Sendt på Das Erste 
 Türkisch für Anfänger

Eksterne henvisninger 

 DasErste.de 

Etableret i 1952
Tv-kanaler fra Tyskland
Blodstyrtning

Blodstyrtning (hæmoptyse) er en alminelig betegnelse for ophostning eller opkastning af blod fra enten lungerne eller mavesækken. De medicinske betegnelser er henholdsvis hæmoptyse og hæmatemese.

Blodhoste kan være et symptom for eksempel hjerte- og karsygdomme, tuberkulose eller andre luftvejsinfektioner.

Symptomer
Styrtning
Ebersberger Forst

Ebersberger Forst er et stort skovområde ca. 30 km øst for München i Landkreis Ebersberg i den tyske delstat Bayern, der består af de tre kommunefrie (Gemeindefreie) områder Anzinger Forst, Ebersberger Forst og Eglhartinger Forst.

Beliggenhed og størrelse 
Med en udstrækning på omkring 90 km² er det et af de største sammenhængende skovområder i Tyskland, som ikke brydes af byer og bebyggelser. 77 km² af arealet ejes af delstaten Bayern, resten er enten kommunalt eller privat. Skoven grænser til følgende byer og kommuner, begyndende i syd: Ebersberg, Kirchseeon, Zorneding, Vaterstetten, Anzing, Forstinning, Hohenlinden og Steinhöring. 

I nord og vest ligger den på Münchener Schotterebene (Grusletten ved München) og går i sydøst over i det bayerske endemorænelandskab med naturbeskyttelsesområdet Egglburger See . Det højeste punkt er Ludwigshöhe i sydøst ved Ebersberg med 617 moh., – på denne findes et 40 m højt udsigtstårn, og Museum Wald und Umwelt for byen Ebersberg. Fra udsigtstårnet har man i klart vejr en god udsigt til den nordlige del af Alperne fra Salzburger Alperne til Wettersteingebirge.

Området er en del af Forstreviers Ebersberg med administration i Ebersberg, som også bestyrer Wildpark Ebersberg. Vildtparken et cirka 50 km² stort, indhegnet areal i skoven, med en yderligere afgrænset fredszone for vildtet.

Eksterne henvisninger 
 Kort 1:33.0000 
 Forstrevierer i Landkreis Ebersberg ved Amt für Landwirtschaft und Forsten Ebersberg 
 Netside om Museum Wald und Umwelt Ebersberg 

Bayerns geografi
Skove i Tyskland
Landkreis Ebersberg
William "Bull" Nelson

William "Bull" Nelson (27. september 1824 – 29. september 1862) var en amerikansk officer og general, som under den amerikanske borgerkrig havde kommandoen over Unionshæren Army of Kentucky. Han var den eneste søofficer som opnåede rang af generalmajor i hæren. Han blev skudt og dræbt af en generalskollega, Jefferson C. Davis, under et skænderi i 1862.

Nelson var søn af en læge og blev født nær Maysville, Kentucky, og gik på Norwich Academy. Han blev indrulleret i flåden som kadet den 28. januar 1840, og havde frem til 1855 opnået rang af løjtnant. Mens han var i flåden havde han kommandoen over et batteri i Belejringen af Veracruz i 1847. Han gjorde tjeneste i Middelhavet og Stillehavet og i 1858, som kaptajn på Niagara, transporterede han en gruppe negre, som var blevet reddet fra slaveskibet Echo til Afrika. Ved udbruddet af Borgerkrigen fik han kommandoen over kanonbådene på Ohiofloden.

Nelsons familie var venner af præsident Abraham Lincoln. Hans bror Thomas Henry Nelson blev udnævnt til ambassadør i Chile, mens William gennemførte en række målinger af de politiske holdninger i Kentucky og rapporterede sine resultater direkte til præsidenten. I april rekrutterede Nelson soldater til Unionen og etablerede Camp Dick Robinson i Garrard County og gjorde det til et samlingssted for folk fra Kentucky, som var loyale overfor Unionen.
Han blev overført til tjeneste i hæren den 16. september 1861, med rang af brigadegeneral. Hans første opgave var som brigadekommandør i militærområdet Cumberland, men i december havde han kommandoen over en division i Army of the Ohio under generalmajor Don Carlos Buell.

Nelsons division kom først i kamp på andendagen af slaget ved Shiloh den 7. april 1862, da Buells hær ankom lige i tide til at kunne gennemføre et modangreb på sydstatshæren og bringe sejr til Ulysses S. Grant. Han deltog i fremrykningen til Corinth under Henry W. Halleck og i Buell's fremrykning mod Chattanooga. Han blev forfremmet til generalmajor den 17. juli 1862, og fik kommandoen over Army of Kentucky i August. Den 30. august 1862 blev Nelson grundigt besejret af Edmund Kirby Smiths konfødererede styrker i slaget ved Richmond. Han blev selv let såret, men mistede over 5.300 mand (sammenlignet med Sydstaternes tab på 451). Han havde kommandoen over Louisville, Kentucky, da sydstatsgeneralen Braxton Bragg truede byen.

Han blev dræbt i Galt House i Louisville, da han blev skudt i brystet af sin officerskollega brigadegeneral Jefferson C. Davis, som han havde fornærmet ved tidligere lejligheder og netop havde slået i ansigtet. Nelson døde i løbet af nogle få minutter og ligger begravet på sit fødested, Maysville, Kentucky. Davis blev arresteret, men blev aldrig dømt for at have dræbt Nelson.

Referencer 
 Eicher, John H., and Eicher, David J., Civil War High Commands, Stanford University Press, 2001, .
 Warner, Ezra J., Generals in Blue: Lives of the Union Commanders, Louisiana State University Press, 1964, .

Personer fra Kentucky
Generaler i Union Army
Generaler i United States Army
Personer der er blevet myrdet
Qingdao

Qingdao (; pinyin: Qīngdǎo; alternativ stavemåde: Tsingtao) er en kinesisk havneby og ferielokalitet i provinsen Shandong. Byen der har ca. 3 mio. indbyggere (og næsten 7 mio inkl. opland) ligger ved Fushan Bugten med en ideel naturhavn ud mod Det Gule Hav omkring 350 km sydøst for Beijing.

Qingdao har en lang historie, der strækker sig 6.000 år tilbage. Området med den fordelagtige naturhavn har tiltrukket sig stor opmærksomhed, også internationalt. Japan, Tyskland og England har gennem historien været i indbyrdes stridigheder med hinanden og med de lokale kinesiske regenter om området. En række bygningsværker vidner fortsat om kolonitiden. 

Fra 1898 til 1914 var Tsingtao hovedby i den tyske koloni Kiautschou.

Byen er hjemsted for en af de største kinesiske militære flådebaser og Kinas Nordflåde, og her ligger også en af Kinas største og mest betydningsfulde containerhavne. Derudover er byen præget af den generelle økonomiske udvikling i Kina, som har medført et omfattende byggeboom, der har præget udviklingen i Qingdao siden slutningen af 1980'erne og begyndelsen af 1990'erne.

Den internationalt mest kendte virksomhed i Qingdao er Tsingtao Brewery, der er Kinas største bryggeri med en stor eksportandel, herunder også til Danmark, hvor den findes på stort set alle kinesiske restauranter.

Qingdao har siden 1989 haft status som Special Economic and Technology Development Zone (SETDZ), og de muligheder dette har indebåret, har medvirket til at tiltrække omfattende udenlandske investeringer, der har styrket udvikling og opbygning af en række industrikomplekser i området.

Qingdao blev udvalgt som hjemsted for de olympiske sejlkonkurrencer under Sommer-OL 2008, hvorunder byens store marina blev ombygget og udvidet til at huse Qingdao Olympic Sailing Center (marinaens hidtidige navn var Qingdao International Sailing Center).

Klima

Myndigheder
Den lokale leder i Kinas kommunistiske parti er Zhang Jiangting. Borgmester er Meng Fanli, pr. 2021.

Noter

Eksterne henvisninger 
 Qingdao government affairs online – oficiel website (engelsk) 
 Qingdao, China; a six-pack of surprises – rejsereportage fra Los Angeles Times, 25. juni 2008

 
Subprovinsielle byer i Kina
Forhenværende tyske kolonier
Qingdao Olympic Sailing Center

Qingdao Olympic Sailing Center (tidl. Qingdao International Sailing Center) er en sejlsportsmarina ved den kinesiske storby Qingdao i provinsen Shandong ca. 350 km sydøst for Beijing.

Sejlsportscentret er anlagt på det areal, hvor Beihai Skibsværft tidligere lå.

Marinaen og sejlsportscentret blev udvalgt som centrum for konkurrencerne i sejlsport under Sommer-OL 2008. Marinaen er udbygget med moleanlæg, hvorfra der er gode muligheder for at følge sejladser på banerne ude i Fushan Bugten ud for Qingdao.

Eksterne links 
 Qingdao Olympic Sailing Center – fra The Official Website of the Beijing 2008 Olympic Games 

Sommer-OL 2008
Olympic Sailing Center
Sport i Kina
Lystbådehavne